HEARTBEAT
ANG MGA TAUHAN, PANGALAN, ORGANISASYON, GRUPO, KAGANAPAN,
AT PINANGYARIHAN AY KATHANG-ISIP LAMANG AT SINUNOD ANG MGA ANIMAL SAFETY GUIDELINE
Kailangan ko ang pagmamahal mo.
Ang pagmamahal mo.
Ang pagmamahal mo
ang makakatulong sa 'kin na maging tao.
Pagmamahal ko?
Sinabi mo bang "pagmamahal"?
Tama.
Tanging ang dugo mo na puno ng pagmamahal
ang makakatulong sa 'kin na maging tao.
Ang dugo ko?
HEARTBEAT EPISODE 10
Pero bakit?
Bakit kailangan na dugo ko?
Dahil ginising mo ako.
Walang tao
ang makakabukas ng kabaong na may bampira sa loob.
Pero nagawa mo ang imposible.
Idagdag mo pa ro'n
ang pagkagat mo sa 'kin.
Sa tingin ko do'n nagsimula.
Pagkatapos n'on, nagkaroon ng koneksiyon sa pagitan natin.
Koneksiyon?
Pumipintig ang sugat ko sa tuwing nasa panganib ka.
Para bang nagpapadala ka ng signal.
At higit sa lahat,
ang mga mata mo.
Nakikita ko lang ang sarili ko sa mga mata mo.
Sinabi mo no'n
na puno ng lason ang dugo ko.
Na masyadong nakakalason 'to para inumin ng isang bampira.
Kaya bakit mo sinasabi 'yan ngayon?
Kung sinabi mo sa 'kin nang mas maaga...
Iniwan mo sana ako.
Dahil takot ang mga tao sa bampira.
Mananatili ka ba sa tabi ko kahit alam mo na kailangan kong inumin ang dugo mo
para maging isang tao?
Kung gano'n, ano na ang gagawin natin ngayon?
Kailangan mo ang dugo ko.
- Mamamatay ba ako? - 'Wag kang mag-isip ng ganiyan.
Hindi ko sinasabing papatayin kita.
Gusto ko lang mag-alab at mapuno ng pagmamahal
ang lason mong dugo.
At hinihiling ko na ibahagi mo sa 'kin ang iyong init
dahil kulang ako ng isang araw para maging tao.
Woo-hyeol,
type A, B, or O ang dugo ng tao.
Pero ang dugo na puno ng pagmamahal?
Hindi ko maintindihan.
Wala akong alam na ganiyan.
Kailangan kong humanap ng kalahating bampira na may pilat sa katawan.
Ito ang tanging paraan para matapos
ang lintik na sumpang 'to.
Pero hindi 'yon magiging madali.
Parehong di nagawa ng papa at lolo ko.
At di ko alam kung hanggang kailan ang itatagal ko.
Hindi n'yo na kailangang sabihin.
Tatapusin ko ang sumpa sa anumang paraan na kaya ko.
At tutulong ako sa abot ng makakaya ko.
Mr. Ko.
Mukha kang patay na naglalakad.
Mukhang di ka nagtagumpay.
Puwede bang 'wag mong banggitin ang kamatayan sa harap ko?
Tama.
Pasensiya ka na.
Nasabi ko na ang lahat sa kaniya.
Sinabi kong kailangan ko ng dugo
na puno ng pagmamahal para maging tao.
Gano'n ba?
Ano'ng reaksiyon niya?
Hindi siya naniwala sa 'kin.
Ano'ng ibig mong sabihin?
Di raw siya naniniwala na may dugo na puno ng pagmamahal
at wala siyang alam na gano'n.
Siguro mahirap 'yong intindihin ng tao.
Tanging 'yong nakaranas magmahal ang marunong magmahal.
Hindi ko pa nararanasang magmahal,
kaya wala akong pagmamahal na maibibigay kaninuman.
Isa pa, maging ang sarili ko ay nahihirapan akong mahalin.
At hiniling ko sa gano'ng tao ang dugo na puno ng pagmamahal.
Bulaklak na namumukadkad sa patay na puno.
Nakakaawa.
Ano 'to?
Ihanda mo ang sarili mo bago mo buksan.
Ano ba 'to?
Kita mo na?
Ano'ng sinabi ko sa 'yo?
Isa talaga siyang baliw.
Kay Seon Woo-hyeol 'to?
Nahanap ko 'yan sa tagong lugar sa basement ng Shaded Oasis.
Bumaba ako ro'n dahil sa kutob ko
at nakita ko nga 'to.
Bakit may gamit siya na mukhang siglo na ang tanda?
Parang tinitingnan ko ang dating ako.
Kailangan kong malaman
kung sino ang babaeng 'to.
Hindi ako sigurado,
pero malamang ikakagulat mo 'to.
Ano'ng ibig mong sabihin?
May alam ka pa ba?
May kapalit.
Bayaran mo ang serbisyo ko.
Nakatulog ka ba nang maayos kagabi?
Paano ko magagawa 'yon pagkatapos ng mga narinig ko?
Puyat ka siguro.
Pinag-isipan ko buong gabi ang sinabi mo.
At?
Pasensiya na, pero di ko magagawa.
Gano'n ba?
Ayos lang sa 'kin na magbigay ng dugo
dahil parang blood donation lang 'yon.
Pero dugo na puno ng pagmamahal ang gusto mo.
Ano ba ang dapat gawin para magkaroon ng gano'ng dugo?
Puwede bang mangyari 'yon?
Sa halip na sabihin mong di mo kaya,
bakit di mo subukan?
Gagawin ko rin ang makakaya ko.
Imposible 'yon kahit gaano ka pa magsikap.
Huwag kang masyadong umasa
dahil di ko naman 'yon kontrolado.
Sige.
Hello?
Ano?
Sandali lang. Ano'ng nangyari kay Do-sik?
Tama.
Salamat at ipinaalam mo sa 'kin.
May nangyari ba kay Do-sik?
Hinimatay siya't nasa ospital.
- Pupuntahan ko siya. - Sige.
Mukhang nag-aalala siya sa kaniya.
Base sa reaksiyon niya, mukhang may pag-asa pa.
Pasok.
In-hae, paano mo...
Ayos ka lang ba?
Ano?
A, oo...
Ayokong makita mo akong ganito.
'Yan ang inaalala mo?
Ano'ng sabi ng doktor? May mga test result na ba?
Bigla ka raw hinimatay.
Bakit ka tumatawa?
Walang nakakatawa ro'n.
Nakakatakot na naman ang ekspresyon mo.
Do-sik.
Maayos ang mga test ko. Maayos ako.
- Sigurado ka? - Oo.
Kung alam ko lang,
supplement sana ang binigay ko sa 'yo sa halip na necktie.
Mas magandang regalo 'to.
Na binisita mo ako sa ospital
at nag-aalala ka sa 'kin.
Ganito pala ang pakiramdam ng may nag-aalala sa 'yo.
Nasa labas ka pala.
Ba't ka naparito ng ganitong oras?
Di ba halata? Para makita ka.
Hindi mo ba ako namiss?
Di ka na tumawag matapos mong magsabi ng gano'n.
Tingnan mo, namumugto ang mga mata ko.
Di ako makatulog dahil sa mga sinabi mo.
Pasensiya na. Di 'yon ang intensiyon ko.
Nasa loob ba si Ms. Joo?
Kasi...
Nagmadali siyang umalis nang marinig na nasa ospital si Do-sik.
Si Mr. Shin?
May sakit ba siya?
Hindi ko alam ang detalye.
Kung gano'n, mag-usap kaya muna tayo?
Tuloy ka.
Nahanap ko 'yan sa tagong lugar sa basement ng Shaded Oasis.
Ano ang kailangan mong sabihin?
Matagal ko nang gustong malaman.
Ano ang mayro'n do'n?
Puwede ko bang tingnan?
'Wag na lang kung di ka komportable.
Ayos lang.
Puwede mong tingnan ang loob.
Ang galing.
Ito ang kuwarto mo?
Nakakamangha naman.
Para akong nasa ibang mundo,
parang matagal nang tumigil ang oras sa kuwartong ito.
Grabe.
Ang galing nito.
Mukhang nagustuhan mo ang lugar.
Sobra.
Sinasabi nila na ang kuwarto ng isang tao
ay sumasalamin sa katauhan nito.
Parang nakikita ko kung sino ka talaga.
Kaya lang,
parang ang lungkot dito.
Hindi ba nakakalungkot ang mag-isa sa lihim na lugar na 'to?
Ito ang pinakamagandang lugar para maghintay sa isang tao.
Dito, puwede kang manabik sa kaniya
nang di namamalayan ang paglipas ng oras.
May kinalaman ba ito sa babaeng nagngangalang Hae-sun?
Sinabi mo sa 'kin no'ng una tayong nagkita sa labas ng mansiyon
na walang araw na lumipas na hindi mo siya iniisip.
Mukhang minahal mo talaga siya para yakapin agad ako no'ng nakita mo ako.
Bakit kayo naghiwalay?
Hindi kami naghiwalay.
Pumanaw siya matagal na panahon na.
At kasalanan ko 'yon.
No'ng una tayong nagkita,
para bang nabuhay muli si Hae-sun.
'Yon ang dahilan kaya...
Patawarin mo ako.
Hindi ko dapat sinabi 'yon.
Kalimutan mo ang sinabi ko.
Gusto mo bang tumingin dito?
Talagang minahal mo siguro siya.
Dapat nalungkot akong marinig ang tungkol sa ex mo,
pero di ko magawang magalit o malungkot.
Kakaiba ang pakiramdam.
Hindi ko mawari.
Parang kakaiba ang lahat.
Lahat ng bagay na may kinalaman sa 'yo.
Ang pagdating ko sa mansiyon na ito,
ang katotohanan na dito kita nakilala,
at ang paraan ng pagtingin at pakikipag-usap mo sa 'kin.
Ano ang lahat ng 'to?
Sino tayo...
sa isa't isa?
May...
naaalala ka ba?
Woo-hyeol.
Nakauwi ka na ba?
Bakit ba laging naaabala ang mga sandaling ganito?
Uy.
Ms. Joo, nakauwi ka na.
Dumaan ako para kausapin si Mr. Seon.
Gano'n pala.
Naku.
Parang nahuli mo kaming may ginagawang bawal, a.
Mali ang iniisip mo.
Hindi, di gano'n ang iniisip ko.
Nagbibiro lang ako.
Hindi ka na mabiro.
Sige, aalis na ako.
Sa susunod na natin ituloy ang pag-uusap natin.
Sige.
May mahalaga ba kayong pinag-usapan?
- Wala. - Alam kong mayro'n.
Kung wala, di kayo pupunta sa basement.
Ayaw mong may ibang tao sa kuwarto mo.
Ni ayaw mo ngang linisin ko.
Sinabi mo na ba sa kaniya ang tungkol kay Hae-sun?
Bakit ko gagawin 'yon
gayong di niya maalala ang nakaraan niyang buhay
at nabigo akong maging tao?
Nakaraang buhay at muling pagkabuhay.
Ni hindi siya maniniwala sa mga 'yon.
Kahit nga ikaw.
Sinabi mong di ka naniniwala na puwedeng mapuno ng pagmamahal ang dugo.
Siyanga pala.
Kumusta si Do-sik? Ayos lang ba siya?
Oo. Mabuti na lang at maayos siya.
Ayos ka lang ba?
Mukha kang pagod na pagod.
Medyo kinabahan lang ako nang kaunti
no'ng nasa ospital ako.
Matagal nanatili ang mama ko sa ospital dahil sa sakit niya.
Kaya kapag nakakakita ako ng pasyenteng nakasuot ng gown
naaalala ko ang panahong 'yon.
Hindi madali para sa 'kin.
Matindi siguro ang pananabik mo sa nanay mo.
Oo.
Gusto niyang manatili sa tabi ko sa abot nang makakaya niya.
Bakit nakakaawa ang tingin mo sa 'kin?
Hindi naman.
Nag-iisip lang ako.
Iniisip ko
kung maaalala ako ng mga tao kapag nawala na ako sa mundo.
Bakit mo iisipin 'yan, e, imortal ang mga bampira?
Tama.
Hindi ko alam kung bakit ko naisip 'yon.
Pumasok ka na.
Magpapahangin lang ako.
Nababaliw ka na ba?
Bakit mo sinabi ang lahat sa kaniya?
Sa tingin ko rin ay di ka naging maingat.
Sinabi ko lang dahil tinanong niya kung paano ako magiging tao.
Pero mukhang mas madaling sabihin kaysa gawin.
Di ba nagiging malapit na sila ng kaibigan niya no'ng college?
'Yan din ang inakala ko,
pero mali ako.
Di niya bubuksan ang puso niya sa kaniya nang gano'n kadali.
Masasabi mong walang pintuan ang puso niya.
Naglagay siya ng harang na di matitibag.
Sino ba ang may kasalanan na hindi ka naging tao?
Wala ba siyang konsiyensiya?
Dapat ginagawa niya ang lahat para maayos ang nasira.
Narinig ko ang kuwento niya,
at mukhang naging mahirap ang buhay niya.
Bata pa siya nang mamatay ang nanay niya,
at nawawala ang tatay niya.
Mahirap na nga ang mabuhay, ang magmahal pa kaya?
Hindi ko alam 'yan
at patuloy ko siyang pinipilit na umibig.
Sandali.
Sinabi mo bang nawawala ang tatay niya?
Oo.
Kahit di ko siya nakilala,
malamang ay inapo siya ni Butler Joo
na siyang nangalaga sa 'kin at sa mansiyon.
Nalulungkot ako.
- Nawawala siya. - Oo.
Parang may kakaiba, a.
Oo nga, e. Binabagabag din ako niyan, kanina pa.
Hindi ka naghugas ng paa, 'no?
Hay naku, seryoso ka ba?
Para naman 'yang bago.
Ano'ng ginagawa mo? Hoy.
- Talaga? - Mabango 'to.
Sa nakikita kong bayarin n'yo na parami nang parami,
mukhang di n'yo ulit ako mababayaran agad.
Nanggagatong ka pa talaga riyan?
- Ano'ng problema? - Buwisit.
Bakit?
Ano ang nangyayari?
Makinig kayo.
Walang libre sa mundo.
May kapalit ang lahat ng bagay.
Para makuha ang gusto mo,
kailangan mong ibigay ang gusto niya.
Kailangan mo ang dugo niya na puno ng pagmamahal.
Pero ibibigay niya ba 'yon ng libre?
Ako, hindi.
Gano'n pala.
Ano?
Ano ang magiging kapalit
kung bibigyan ka niya ng dugo niya na puno ng pagmamahal?
Ano kaya ang puwede kong gawin...
para sa kaniya?
Isipin mo nang mabuti kung ano ang pinakakailangan niya.
Mahahanap mo ang sagot mo.
Kuha mo?
Paano ko ba siya matutulungan kung di ko alam ang gagawin?
Ano ba ang kailangan gawin para mapuno ng pagmamahal ang dugo?
Ano'ng ginagawa mo rito?
Mag-isa ka bang umiinom?
Nasaan ang boyfriend mo?
Ano?
Wala akong boyfriend.
'Yong lalaking kakatuwa magsalita. Hindi mo ba siya boyfriend?
Ano?
Naku, hindi.
Hindi gano'n ang relasyon namin.
Ano'ng akala mo sa 'kin?
Kalma lang.
Di mo naman kailangan magpaliwanag.
- Ano? - Hay naku.
Sandali, So-i.
Marami ka na bang nakarelasyon?
Sensitibong bagay 'yan.
Narinig mo na ba ang "trash collector"?
- "Trash collector"? - Oo.
Ano 'yon?
Ibig sabihin, mga walang kuwentang lalaki ang nakakarelasyon ko.
Ikaw?
Marami ka na bang nakarelasyon?
Ako? Ano...
'Wag mong sabihing wala pa.
Ano? Bale, sa tingin ko...
Naging abala siguro ako sa buhay.
Naku ha. Lagi kang nasa mansiyon.
Tama ka.
Sa totoo lang, hindi ako sigurado kung
pinipili kong hindi o kung di ko kaya.
Mukhang di ako magaling sa ganiyan.
Ano ba 'yan?
Sinusubukan mo kasing matuto tungkol sa romansa mula sa libro.
Ba't kailangang magaling ka para magkagusto sa isang tao?
Kung gusto mo, gusto mo.
Kung napapangiti ka pag iniisip siya at nananabik ka sa kaniya
at nais siyang makasama,
pag-ibig 'yon.
Itigil mo na ang mga imahinasyon mo tungkol dito.
Di ito tulad ng iniisip mo.
Ba't kailangang magaling ka para magkagusto sa isang tao?
Kung gusto mo, gusto mo.
Kung napapangiti ka pag iniisip siya at nananabik ka sa kaniya
at nais siyang makasama,
pag-ibig 'yon.
Ayos ka lang ba?
Ayos lang ako.
Naku.
Umiinom ka na naman ba?
Amoy alak ka.
Hindi marami ang ininom ko.
Isipin mo nang mabuti kung ano ang pinaka kailangan niya.
Mahahanap mo ang sagot mo.
Siyanga pala...
Kasi...
May gusto akong imungkahi
na makakatulong sa 'yo na magpasya.
Ano 'yon?
Para magkaroon ng kasunduan,
dapat sang-ayon tayo sa mga kondisyon.
Hindi ko hinihingi nang libre ang dugo mo.
Kung bibigyan mo ako ng dugo mo na puno ng pagmamahal,
babayaran kita sa paraang naaangkop.
Talaga? Paano?
Buweno,
alam kong gusto mo 'to
katulad ng kagustuhan kong maging tao.
Ituloy mo.
Ano ba ang pinakagusto ko?
Ako ay...
aalis sa mansiyon.
Kung bibigyan mo ako ng iyong dugo na puno ng pagmamahal,
magiging sa 'yo nang buo ang mansiyon.
Ano sa tingin mo? Interesado ka ba?
Seryoso ka ba?
Siyempre.
Tumutupad sa pangako ang mga bampira.
Hindi 'yon ang ibig kong sabihin.
Aalis ka sa mansiyon pagkatapos mong uminom ng dugo ko at maging tao?
Bakit?
May problema ba ro'n?
Gano'n pala.
Siyempre babayaran ko ang utang ko sa 'yo.
Hindi ako ang tipong umaalis nang di nagbabayad ng utang,
kaya 'wag kang mag-alala.
Ano ang masasabi mo?
Gusto mo ba?
Iniisip ko na kung ano
ang ibibigay mong kapalit para sa dugo ko.
Aalis ka pala sa bahay na 'to.
Oo.
Sige, narinig kita. Pag-iisipan ko.
Ano...
May nagawa ba akong mali?
Hindi kami naghiwalay.
Pumanaw siya matagal na panahon na.
At kasalanan ko 'yon.
Hindi ko maintindihan.
Tama. Mahirap intindihin 'to.
Ano?
Akala ko ba alam mong gustong-gusto ko ang pera.
Pero ito lang ang ibabayad mo sa 'kin?
Mas mahal pa rito ang halaga ng dinala ko para sa 'yo.
Ang mamahalin mong damit at ang sasakyan mo.
Sino ang nagbayad para sa mga 'yon?
Nakalimutan mo na ba?
Ibang usapan 'to.
Ayaw mo bang makatrabaho ako?
Nagiging propesyonal ako.
Gusto ko ng patas na gantimpala para sa trabaho ko.
Kung di mo kaya, maghiwalay na lang tayo ng landas.
- Tapos ka na? - May masasabi pa ako,
pero di ko gagawin dahil abala ako.
Ano'ng tinitingnan mo?
JOB OPENINGS
Mag-deliver kaya tayo sa gabi?
- Maganda ang magtrabaho sa gabi. - Masama sa kalusugan natin.
Sulit ba 'yon kung halos di natin kaya bumili ng dugo?
Sa tingin mo?
Sa convenience store kaya?
Sigurado ka bang kaya mo ang mga nagwawalang lasing sa gabi?
Sige.
Maghugas na lang tayo ng pinggan sa isang restaurant.
Gusto mong maghugas ako ng pinggan
gamit ang mga malalambot kong kamay?
Wala kang gustong gawin.
Niloloko mo ba ako?
Kailangan mong alamin kung ano ang bagong trend
maging tungkol sa part-time na trabaho.
Bagong trend mo mukha mo.
Tingnan natin.
Anong trabaho ang di masyadong mahirap
pero malaki ang bayad kada araw?
Ito!
Bagay ba sa 'kin?
Nakakamangha 'to.
Kontrolado ko ang emosyon ko ngayon.
Seop, mas maganda pala ang background acting kaysa sa iniisip ng iba.
Kailangan mo lang magpakita ng reaksiyon na naaayon sa eksena.
At malaki pa ang bayad.
Magandang trabaho 'to para sa tulad natin.
Sige. Makinig kayong lahat.
Uupo kayo rito habang kinakain ang inyong noodles
pero tatakbo kayo
sa oras na pumasok ang bida, okay?
- Nakuha namin. - Sandali po. Kailangan kong kainin 'to?
Ang pagkain sa jjajangmyeon mo ang pinakamahalagang elemento ng eksena.
Kailangan n'yo itong namnamin. Naintindihan?
Naku.
Ano'ng gagawin natin?
Pero handa tayong magpakita ng emosyon.
Namnamin na lang natin.
GUKIL JUNGANG MEDICAL CENTER
Masaya akong nakabalik ka na, sir.
May kailangan ka bang sabihin sa 'kin?
Tama.
Ang totoo, gagawin ko dapat...
- Salamat. - Ano po?
Na tinawagan mo siya para sa 'kin.
Wala pong anuman.
Paano naman 'yong hiniling ko sa 'yo?
Heto po.
May ilang tao sa buhay ni Seon Woo-hyeol
na nakakaduda.
Kailangan ko pang alamin 'to.
Pupunta po ba tayo sa opisina?
Hindi.
May kailangan muna akong gawin.
Uy.
Biglaan 'to.
Bakit gusto mo akong makita?
Maayos na ba ang pakiramdam mo?
Dederetsuhin na kita.
Hanggang kailan ka mananatili sa guest house?
Ano'ng ibig mong sabihin?
Gusto kong umalis ka sa Shaded Oasis.
Naaasiwa at naiinis ako
na magkasama kayo ni In-hae.
Ang bastos mo naman.
Ano ang karapatan mong paalisin ako?
Kung wala kang matutuluyan,
hahanapan kita.
Puwede rin kitang hanapan ng trabaho kung gusto mo.
Kapag nakuha ko na ang gusto ko,
kusa akong aalis sa bahay, 'wag kang mag-alala.
At ano 'yang gusto mo?
Ibibigay ko anuman ang kailangan mo.
Hindi 'yon gano'n kadali.
Hindi kailanman nangyari ang pag-uusap na 'to.
SHADED OASIS GUEST HOUSE
RESERVATIONS: 0
MS. NA HAE-WON
Hello, Ms. Na.
Ms. Joo,
kung libre ka, puwede ba tayong magkita at mag-usap?
Ngayon?
Hiniling kong magkita sa labas kasi parang napapadalas na ako sa guest house.
Sana ayos lang 'yon.
Oo.
Kumusta ang pagpapatakbo ng guest house?
Sa totoo lang, hindi kasing dami ng inaasahan ko ang bilang ng guest namin,
kaya medyo mahirap.
Pero mas magsisikap pa ako.
Hindi masisiguro ang tagumpay sa pagsisikap lang.
Hindi dahil sa dami ng guest house na makikita mo sa Seoul.
Ang PR sa mga unang yugto ay susi kung gusto mong makilala.
Tama, siyempre.
May maganda akong idea.
- Puwede mo ba akong tulungan? - Ano'ng ibig mong sabihin?
Kung magpa-party ka kaya sa Shaded Oasis?
Isang party?
Mag-imbita tayo ng mga estranghero sa guest house
at hayaan silang magsaya sa isang party.
Kung gagawin nating retro ang tema at iayon ang mga suot natin,
sigurado akong kakalat 'to sa social media.
Ano sa tingin mo?
Mukhang magandang idea, pero...
Tama? 'Wag kang mag-alala sa gastos at gawin itong engrande.
Naiintindihan mo ako, di ba?
Napakahalaga ng papel mo.
Gusto kong maging malapit kay Mr. Seon.
Balak kong mag-ayos para sa party at yayain siyang lumabas.
Puwede mo ba akong tulungan?
Tanging ang dugo mo na puno ng pagmamahal
ang makakatulong sa 'kin maging tao.
Hae-sun.
Gusto kong maging malapit kay Mr. Seon.
Balak kong mag-ayos para sa party at yayain siyang lumabas.
Puwede mo ba akong tulungan?
Isang party?
Si Ms. Na ang nag-suggest nito para i-promote ang guest house.
Talaga?
Bakit parang di ka nasasabik?
Parang may pumipilit sa 'yo na gawin 'yon.
Malaking trabaho ang paghahanda ng party.
Mula sa paghahanda ng pagkain hanggang sa pag-aayos sa lugar...
Pumayag agad ako, pero...
Huwag kang mag-alala.
Eksperto ako pagdating sa mga party.
Hayaan mong ipakita ko ang galing ko.
Ikaw na ang bahala kung gano'n.
Di ako makikialam diyan.
Kapag nakuha ko na ang gusto ko,
kusa akong aalis sa bahay, 'wag kang mag-alala.
Ano ba ang gusto niya?
Hello, Ms. Na.
Maayos na ba ang pakiramdam mo?
A.
Oo, maayos na.
Salamat sa pag-aalala.
Mabuti naman.
Tumawag ako dahil magkakaroon ng party sa Shaded Oasis ngayong weekend.
Makakapunta ka ba?
Isang party?
Para i-promote ang guest house.
Naisip ko na magiging masaya kung retro ang tema ng party.
Mahalaga nga naman ang PR.
Oo,
pero gusto ko ring maging malapit kay Mr. Seon.
Ano?
Kausapin mo na rin si Ms. Joo sa araw na 'yon.
Malay natin.
Puwede 'yong maging magandang pagkakataon.
Tama.
Siyanga pala, magsuot ka ng maganda.
Magkita tayo ro'n.
Ms. Joo, kumusta na ang paghahanda para sa party?
Nakakakilabot ang kulay na 'to.
Dapat ba 'tong magmukhang carrot o ano?
Hay naku.
Ito...
ang isa sa mga paborito ko noon, pero naluma na.
Napakahalaga ng isusuot mo para sa party.
Di ako puwedeng pumunta na suot ang alinman dito.
Osio Rasa.
Tama. Magpapagawa ako ng bagong suit.
Magandang araw.
Mr. Ox Blood, bakit ka naparito?
Kailangan ko ng isusuot ngayong weekend.
Kakayanin pa ba kung magpapagawa ako?
- Ngayong weekend? - Oo.
Kukunin ko ang sukat mo para sa isang bagong pasadyang suit,
pero para ngayong weekend, may ipapahiram ako.
- Ano ang pangalan mo? - Seon Woo-hyeol.
Seon ano?
Seon Woo-hyeol.
- Seon Woo-hyeol? - Oo.
Di pangkaraniwan ang pangalan mo. Mr. Seon Woo-hyeol.
Teka lang.
Seon Woo-hyeol?
Seon Woo-hyeol ang pangalan mo?
Oo.
Heto ang pinasadyang suit na ginawa gamit ang sukat na binigay mo.
Ang ganda nito.
Salamat.
Magandang regalo ito.
Para sa ibang tao pala 'yan.
Kaya lang,
baka matagalan bago niya kunin 'to.
Puwede bang dito na muna ito?
Oo ba.
Magagawa ko 'yan.
Pagkatapos ay sinabi niya na ibigay ito sa taong Seon Woo-hyeol ang pangalan
kapag pumunta siya rito.
Subukan mo at tingnan kung sakto.
Ang taong 'yon
ay dumadalaw paminsan-minsan para magbayad sa pagtatago ng suit,
pero di ko na siya nakikita.
Di ko matapon 'yan kasi baka may kumuha niyan balang araw,
kaya nakatago lang 'yan.
Sa wakas, nakuha na ng may-ari ang regalo.
Kilala mo ba ang taong humiling sa 'yo na ilagay ang suit dito?
Hindi ako sigurado. Hindi niya sinabi ang pangalan niya.
Naalala ko.
Sinabi niyang malalaman mo pag sinabi ko na siya ang namamahala sa lumang mansiyon.
Sinasabi mong ang ama ni Butler Joo na nawawala
ang nagpatago nitong suit sa tindahan para sa 'yo?
- Oo. - Mayroon din ba para sa 'min?
Ikakamatay ba niya kung nagpagawa rin siya para sa 'min?
Pasaway.
Palagi siyang pumupunta para magbayad ng storage fee
pero bigla na lang siyang tumigil.
Posible na may nangyari sa kaniya.
Siguro
nahanap niya ang ginto at tinakbo 'to.
Imposible.
Parang hindi naman ganiyan
ang taong naisip pa na magpagawa ng suit para sa 'kin.
Sigurado akong may nangyari sa kaniya.
Wala bang alam si Butler Joo?
Tama. Kailangan ko siyang kausapin at...
Bakit ka nga ba pumunta rito?
Pumunta ka ba rito para ipagyabang 'to?
Tama.
May hihingin akong pabor.
Magkakaroon ng party sa Shaded Oasis ngayong weekend.
- Isang party? - Isang party?
Sayawan, musika, inuman, at pag-ibig.
Parang ang Shaded Oasis noong araw,
wala ibang lugar para sumibol ang pag-ibig.
Balak kong si Butler Joo
ang maging pokus ng party.
Sobra na 'to para sa mahigit 30 tao.
Tama. Kukunin ko 'yan.
Lahat?
Nakakapanibago 'to.
Ox blood lang ang binibili n'yo.
Magkakaroon ng party sa guest house ngayong weekend.
Kung libre kayo, pumunta kayo.
Ayokong sirain ang saya para sa mga kabataan.
'Wag lang kayo gagawa ng ingay kapag malalim na ang gabi.
Sige po. Di kami magiging abala.
Dadagdagan ko na 'to.
Salamat.
Sinama mo dapat ako.
Bakit karga mo 'tong lahat?
Hindi kita mahanap.
Ano 'yan?
Suit ba 'yan?
'Wag mong sabihin...
Hindi sa gano'n. Isa 'tong regalo.
Regalo galing kanino? Kay Ms. Na?
Ano? Ano 'yon?
Kanino galing 'yan?
Hindi mo ba talaga sasabihin sa 'kin?
Gusto mo ba talagang malaman?
Umuwi ka na may dalang di inaasahang regalo, e.
Ang ama mo.
Ano?
Ipinagawa 'to ng ama mo para sa 'kin.
Ang tatay ko?
Inorder niya raw 'yan mga apat hanggang limang taon na ang nakalipas.
Nagbibigay ba ito sa iyo ng anumang mga pahiwatig?
Wala talaga.
Namigay pa ako ng flyers at kung ano para hanapin siya,
pero walang nangyari.
Nag-alala ako at nagalit sa kaniya.
Pero ngayon wala akong nararamdaman para sa kaniya.
Naisip mo ba na baka buhay siya?
Isang araw, naisip ko na lang
na kung buhay ang tatay ko,
siguro ayaw niyang mahanap.
Baka gusto niyang magpatuloy sa buhay
at binura niya kami ng nanay ko sa alaala niya.
Hindi siya nagpakita sa mga huling araw ng nanay ko.
Baka may pumigil sa kaniya na magpakita.
DO-SIK
In-hae, narinig kong magkakaroon ng party sa Shaded Oasis bukas.
Tumawag si Ms. Na.
Naku, nakalimutan ko.
Tatawagan na dapat kita.
Kumusta ang pakiramdam mo?
Salamat sa 'yo, maayos na ako ngayon.
Salamat sa pag-aalala.
Huwag mong pilitin ang sarili mo.
At pumunta ka sa party kung maayos na ang pakiramdam mo.
Sige, kita tayo bukas.
Matagal tayong matatapos nito.
Kailangang ayusin ang mga mesa at ihanda ang pagkain.
Ang daming kailangan gawin.
Kaya tumawag na ako ng tulong.
Ano?
Kumusta!
- Woo-hyeol. - Woo-hyeol.
Teka.
Kayo ay...
Nagkita tayong muli.
Hindi sila mangangagat.
Hindi tayo makakapag-party kung wala sila, kaya pinapunta ko sila.
Kulang tayo sa tao kaya makakatulong sila.
Kumusta, ngayon lang tayo nagkita.
Ako si Rose.
Nandito kami para kay Woo-hyeol kaya 'wag kang mag-isip ng iba.
Marami ang kailangang gawin, kaya magsimula na tayo.
Sige, tara.
Tutuloy na kami.
Kinausap mo dapat ako tungkol dito.
Papayag ka ba kung gano'n?
Mas madaling humingi ng tawad kaysa humingi ng permiso.
Ano?
Patawad.
Magtrabaho na tayo!
Isa, dalawa, tatlo.
Palagi ba 'tong ginagawa ng tao?
- Bakit 'to... - Hay naku.
Nag-party na ba kayo rito noon?
Ano? Hindi pa.
Party. Simple lang 'yon.
Maghanda ka lang ng pagkain para sa 100 katao at...
Ang sinabi mo ba ay 100 katao?
Isa 'tong party.
'Yan na ang pinakamababang bilang.
Pero sapat sa 30 katao lang ang binili kong karne.
Ang bigat nito.
Nakakabilib din ang tao.
SHADED OASIS
Hindi ako makapaniwalang nasa 'yo pa 'to.
Naaalala ko ang nakaraan.
Iba ang pakiramdam na makita ito pagkatapos ng 100 taon.
Masaya ang mga panahong 'yon.
Di ba, Woo-hyeol?
Masaya rin ako ngayon.
Kasama ko pa rin kayo, di ba?
At ang magandang araw na tulad nito ay di kompleto kung walang musika.
- Lakasan mo. - Heto na ang musika. Tara!
'Yan!
Sige, Rose.
Sinabi niya na ibigay ito sa taong Seon Woo-hyeol ang pangalan
kapag pumunta siya rito.
Ano ang mga 'yan?
Nakalimutan mo ba ang dress code?
Ang patakaran ay patakaran.
Di puwedeng ikaw lang ang nakaayos.
Paano naman siya?
Dali, ibigay mo na 'to sa kaniya.
- Sige na. - Sige.
Heto.
Ano ang mga 'to?
Kailangan ang tamang kasuotan para mabuo ang party.
Mag-ayos tayo at magsaya ngayong araw.
Salamat.
Kay Rose ka magpasalamat.
Hinatid ko lang 'yan.
Nagpapasalamat ako sa sinabi mo.
Ikaw siguro ang unang taong nagsabi sa akin na magsaya.
Di mo kailangang magpasalamat.
Magbihis ka na.
Puwede ba akong magtanong sa 'yo?
Bakit gusto mong umibig?
Ano ang mayroon sa pag-ibig na nagpapatibok ng iyong puso?
Minsan may nagsabi,
"Sa dahilang iisa lang ang puso mo,
isang tao lang ang tunay mong mamahalin."
Nag-iisang tunay na minamahal.
Ang magmahal sa iisang tao...
hanggang sa tumigil sa pagtibok ang puso ko.
Gusto ko lang maranasan ang ganiyang pag-ibig.
'Yon lang.
Para akong ibang tao.
Bakit ka nakangiti?
Hindi ba bagay sa akin?
Mas bagay sa 'yo ang ganiyang damit kaysa sa mga makabagong damit.
Ano'ng ibig mong sabihin?
Papuri ba 'yan?
Ang ganda mo.
Bagay sa 'yo ang damit.
Tara na?
SHADED OASIS GUEST HOUSE
Bago talaga 'to sa 'kin.
Tuloy kayong lahat!
- Papasok na kami. - Ano 'yan?
Heto. Ayos na 'yan.
May suit din ako tulad ng sa 'yo dati.
Tama, tuloy ka.
Sunod.
Heto. Magsaya kayo.
- Sige. - Ang galing nito.
Hindi ko inasahan ang ganito karami.
Isa itong matagumpay na pagdiriwang.
Sinabi mo pa.
Mr. Seon.
Maligayang pagdating sa Shaded Oasis.
Kumusta ang hitsura ko?
Para kang isang magandang bulaklak.
Salamat sa pagmungkahi sa party, Ms Na.
Di mo kailangang magpasalamat.
Ms. Joo.
Mahusay ang ginawa mong paghahanda para sa party na 'to.
Alam mo na ang gagawin, tama?
Umaasa ako sa 'yo.
Woo-hyeol, magpa-picture tayo ro'n.
Sige. Gawin natin.
- In-hae. - Kumusta, Do-sik.
Mukhang ngayon lang kita nakitang ganito. Bagay sa 'yo.
Ikaw rin.
Maghintay ka rito sandali.
Ikukuha kita ng inumin.
Sige.
Heto.
Mag-enjoy kayo sa party.
- Heto! - Uy.
- Salamat. - Magpakasaya ka.
Salamat.
Ayos ka lang ba?
Oo.
Mukhang nakarami ka na.
Ayos lang. Medyo umiinit nga lang.
Gusto mo pa?
- Oo. Salamat. - Sige.
Jackpot.
Heto, Rose.
Heto, Sang-hae.
Sang-hae.
Cheers!
Kumusta kayo. Uminom tayo.
Ano?
O, sige.
- Heto sa 'yo. - Oo.
- Puwede mo ba akong bigyan niyang wine? - Ano 'yon?
Ba't ganito ang wine na 'to? Panis na ata.
Kaya pala.
- Pasensiya na. - Pero masarap din ito.
Puwede bang ito na lang?
Ano'ng ginagawa mo?
Nagpapahangin lang ako.
Hindi ka ba nag-enjoy sa party?
Gusto ko lang din magpahangin.
Nakakahanga ka, Woo-hyeol.
Ano'ng ibig mong sabihin?
Ginawa mo ang lahat para sa pag-ibig.
Itinayo mo ang mansiyon na 'to
at naghohost ng mga party.
'Yan ang hinahangaan ko sa 'yo.
Ngayon mo lang napagtanto 'yan?
Imposible kang purihin.
Magmula nang makilala kita sa mansiyon na 'to
mas sumaya ang buhay ko.
Para bang dinala ako ng tatay ko rito para makilala kita.
Gusto ko ang mansiyon na 'to.
Ang totoo,
gusto ko ang lugar na 'to dahil nandito ka.
Kaya pag-isipan mong muli ang kasunduan natin.
Mag-alok ka ng ibang bagay na walang kinalaman sa pag-alis mo.
- Ms. Joo! - Ms. Joo!
- Tinatawag ka nila.
- Ms. Joo! - Ms. Joo!
Woo-hyeol, sa likod mo.
- Ms. Joo! - Ms. Joo!
- Tara.
- Ms. Joo! - Ms. Joo!
Ano'ng ginagawa mo?
Hindi mo puwedeng sirain ang mood kung tinatawag ka nila.
Pero masyadong biglaan 'to.
Sumunod ka lang sa 'kin.
Ngayon ko lang ata siya nakitang sumayaw.
Sinabi mo pa.
Nakita ko na siyang napapaligiran ng mga babae noon,
pero ngayon ko lang siya nakitang may kasayaw.
Ang hot niya.
- Seon Woo-hyeol ang pangalan ko. - Joo In-hae.
Iiwas ka sa tae dahil mabaho, di dahil nakakatakot.
Pasaway na babae.
Naging mahirap ang araw ko dahil sa 'yo.
Umuwi na tayo.
Di ko na alam kung ano na'ng gagawin ko ngayon.
Gusto ko ang lugar na 'to dahil nandito ka.
Mukhang magiging masalimuot ang mga bagay-bagay.
Gusto ko rin...
ang mansiyon na 'to dahil nandito ka.
HEARTBEAT
May alam ka ba tungkol sa mansiyon?
Pero mukhang di ko na siya nakita magmula no'n.
Masama ang kutob ko rito.
May gusto ka kay Mr. Seon, di ba?
Para kayong nag-aalab sa dance floor kagabi.
Mukhang pag-ibig na 'to.
Hindi siya mapanganib na tao gaya ng iniisip mo.
Isang "tao"?
Magandang idea siguro na kumuha ng bampira na makapagbibigay ng intel.
Ikaw ang dahilan kung bakit namatay si Hae-sun?
Sinabi mong namiss mo ako.
Huwag kang umalis.
Kung gano'n, kailangan lang nating mapaalis si Joo In-hae.
Sa tingin ko ay may nararamdaman ako para sa 'yo, Woo-hyeol.
Woo-hyeol!
Ang pagsasalin ng subtitle ay ginawa ni Janel L